stanford-oval/wikipedia huggingface dataset:
אמריקה הלטינית
מקור השם

המושג "אמריקה הלטינית" נולד בעת ניסיונו של קיסר צרפת, נפוליאון השלישי, להתערב בענייניה של מקסיקו, ולהשליט את הארכידוכס מקסימיליאן על מדינה זו, בשנות השישים של המאה ה-19. הצרפתים קיוו כי ההתייחסות ליבשת זו כ"לטינית" תסייע לעניינם. האירוניה היא כי הצרפתים גורשו ממקסיקו, בעוד שהמושג נשאר בתוקפו.
המונח המתחרה "איברואמריקה" משמש לעיתים כדי להתייחס למדינות שהיו בעבר מושבות של ספרד ושל פורטוגל, המהוות את חצי האי האיברי. הארגון של המדינות האיברו אמריקניות "OEI" לוקח הגדרה זו צעד אחד קדימה, וכולל בתוכו את ספרד ופורטוגל (אליהם מתייחסים לעיתים באמריקה הלטינית כ"מדינות האם"), בנוסף למדינות אמריקה הלטינית החברות בו. מונח נוסף ומצומצם יותר הוא "אמריקה הספרדית", הכולל את מושבותיה לשעבר של ספרד בלבד.
היסטוריה

ההיסטוריה של אמריקה הלטינית מתייחסת לאזורים ביבשת אמריקה בהם דוברים שפות לטיניות (בעיקר ספרדית, פורטוגזית וצרפתית), ומשתרעים על פני רוב השטח שמדרום לארצות הברית. עד גילוי אמריקה ב-1492 הן אוכלסו באינדיאנים-ילידים, ואימפריות מקומיות כגון המאיה, האינקה והאצטקים שלטו בחלקים ניכרים מהן. במהלך המאה ה-16 כבשו מעצמות אירופיות, בעיקר האימפריה הספרדית והאימפריה הפורטוגזית חלקים ניכרים מיבשת אמריקה. המעצמות הכובשות דיכאו את התרבויות והדתות המקומיות, והנחילו במקומן את תרבויותיהן הן ואת הנצרות הקתולית. לחלק מהמקומות, במיוחד בברזיל ובאיים הקריביים, הובאו עבדים מאפריקה, שאף להם הייתה השפעה על התרבות המקומית. בראשית המאה ה-19 החלו מרבית מדינות אמריקה הלטינית להכריז על עצמאותן, ומקביל החלה השפעה פוליטית וכלכלית גוברת והולכת של ארצות הברית. רבות מהן ידעו שנים ארוכות של אי-יציבות פוליטית והפיכות ובחלקן כוננו מדי פעם משטרים דיקטטוריים שפגעו בזכויות האזרח. כיום, במרבית מדינות אמריקה הלטינית מונהגים משטרים דמוקרטיים.
ב-1966 הוקמה אגודת לימודי אמריקה הלטינית שתפקידה לעודד את מחקר אמריקה הלטינית.
מדינות אמריקה הלטינית

מדינות אמריקה הלטינית הן:
אורוגוואי אורוגוואי
אל סלוודור אל סלוודור
אקוודור אקוודור
ארגנטינה ארגנטינה
בוליביה בוליביה
ברזיל ברזיל
גואטמלה גואטמלה
האיטי האיטי
הונדורס הונדורס
הרפובליקה הדומיניקנית הרפובליקה הדומיניקנית
ונצואלה ונצואלה
מקסיקו מקסיקו
ניקרגואה ניקרגואה
פנמה פנמה
פרגוואי פרגוואי
פרו פרו
צ'ילה צ'ילה
קובה קובה
קולומביה קולומביה
קוסטה ריקה קוסטה ריקה
גיאנה הצרפתית גיאנה הצרפתית היא מחוז מעבר לים של צרפת
פוארטו ריקו פוארטו ריקו, אי בים הקריבי שהוא טריטוריה בחסותה של ארצות הברית, יכולה להחשב לעיתים כחלק מאמריקה הלטינית
דמוגרפיה

אמריקה הלטינית מגוונת מאוד מבחינה דמוגרפית. חלק ניכר מאוכלוסיית אמריקה הלטינית ממוצא מעורב, המערב מתיישבים אירופים, עבדים אפריקנים, ואת תושביה המקוריים של היבשת, האינדיאנים. תערובת זו של תרבויות אשר שמרה על חלק מהמנהגים של תרבויות המקור, היא שמייחדת את תרבות אמל"ט. תערובת זו של תרבויות אינה מתבטאת רק בתחום השפה והדת, אלא גם במוזיקה, בספרות ובשאר תחומי התרבות.
דמוגרפיה > שפות

ספרדית היא השפה המדוברת ברוב המכריע של ארצות אמריקה הלטינית. ברזיל היא היחידה מבין הארצות האלה שבה השפה המדוברת היא פורטוגזית, אולם זוהי המדינה הגדולה ביותר באזור הן מבחינת שטחה והן מבחינת מספר תושביה, כך שהיא מהווה חלק משמעותי מאמריקה הלטינית. שטחה של ברזיל הוא כ-40% משטחה הכולל של אמריקה הלטינית. צרפתית מדוברת בהאיטי, בגוואדלופ, במרטיניק, ובגיאנה הצרפתית. מחוז קוויבק שבקנדה אינו כלול באמריקה הלטינית, אף שהשפה המדוברת בו היא צרפתית. זאת משום שמעמדו התרבותי והפוליטי, וההיסטוריה שלו, שונים במידה ניכרת מאלה של ארצות אמריקה הלטינית.
כנגד אמריקה הלטינית עומד גוש הארצות הדוברות אנגלית בצפון אמריקה. ארצות אלה מכונות לפעמים אנגלו-אמריקה ונכללות בהן ארצות הברית, קנדה ובליז (הונדורס הבריטית לשעבר). לפעמים מכלילים בגוש הארצות הזה גם את האזורים באמריקה שבהם השפה העיקרית היא הולנדית: האנטילים ההולנדיים (ופפיאמנטו) וסורינאם.
על אף הדומיננטיות של השפות הרומאניות באמריקה הלטינית, למעשה מדוברות באזור זה שפות רבות נוספות, בעיקר שפות אינדיאניות, כגון קצ'ואה, נאוואחו, או מאפודונגון, או ניבים שמוצאם במערב אפריקה, ואשר הגיעו לאמריקה בתקופת הסחר בעבדים. באזור זה מדוברות גם שפות קריאוליות המשלבות אלמנטים של צרפתית, ספרדית, פורטוגזית, והולנדית עם אלמנטים משפות אינדיאניות ושפות אפריקניות. אחת השפות הקריאוליות הידועות ביותר היא השפה הקריאולית של האיטי שיש לה מעמד של שפה רשמית בהאיטי.
דמוגרפיה > דתות

הדת הדומיננטית באמריקה הלטינית היא הנצרות הקתולית, אך ישנו גם שיעור ניכר של בני דתות אחרות בקרב תושביה.
ישנם נוצרים השייכים לכנסיות פרוטסטנטיות ולכנסיות אחרות כגון כנסיות פנטקוסטליות ואוונגליסטיות. השפעתן של הכנסיות האלה גוברת ככל שגוברת השפעת ארצות הברית על אמריקה הלטינית. בנוסף ישנן קהילות גדולות של מוסלמים ובודהיסטים.
על אף התנצרותם של רוב האינדיאנים הילידיים והעבדים האפריקנים המשוחררים, עדיין נותרו קהילות קטנות של בני דתות אינדיאניות ומערב-אפריקניות. אחת הנפוצות והידועות ביותר באזור זה היא וודו.
בקרב קהילות האינדיאנים והאפריקנים שהתנצרו נפוצה התופעה של שילוב טקסים ואלמנטים מהדתות המקוריות שלהן בפולחן הנוצרי הקתולי. התופעה הזו המכונה סינקרטיזם נתפסת כשלילית בעיני הממסד הקתולי, אך יכולתו למנוע את התופעה מוגבלת. דוגמה מובהקת לסינקרטיזם מסוג זה הוא הפולחן הדתי המכונה קנדומבלה הנפוץ בבאהיה שבצפון ברזיל.
יהודים

רבות נכתב אודות יהודי אמריקה הלטינית. תולדות הקהילות החלו מגירוש ספרד. ממסעו הראשון של קולומבוס ועד למאה ה-18 השתתפו בגילוי אמריקה הלטינית, בכיבושה ובקידומה יהודים אנוסים במספרים בלתי מבוטלים.
נכון ל-2023 קיימות קהילות יהודיות גדולות, בפרט בארגנטינה ובברזיל. באוגוסט באותה שנה הוקמה בבואנוס איירס שבארגנטינה, 'ועידת הרבנים של אמריקה הלטינית' לחיזוק הקהילות, בנוכחות הרב הראשי לישראל הרב דוד לאו ובנוכחותם של 30 רבנים מקהילות היהודיות, שהגיעו מ: אורוגוואי ואקוודור, ארגנטינה, ברזיל, ונצואלה, מקסיקו, פנמה, פרו, צ'ילה וקולומביה.
תרבות

מקורן של הטלנובלות הוא באמריקה הלטינית וסדרות טלוויזיה לטיניות פופולריות ברחבי העולם. עקב כך נוצרת משיכה במקומות רבים לשפה הספרדית, כמו כן אמריקה הלטינית ידועה גם בתרבות המוזיקה והריקוד ובתחרויות היופי הנערכות במדינות אלו.
ראו גם

היסטוריה של אמריקה הלטינית
אמריקה
אמריקה המרכזית
אמריקה הדרומית
אנגלו-אמריקה
ספרדית בארצות הברית
הערות שוליים

↑  השפה הרשמית במדינת בליז, היא אנגלית
↑  או איברו-אמריקה
↑  Haim Avni, יהודי אמריקה הלטינית, Merkaz ha-hasbarah, Sherut ha-pirsumim, 1983. (בiw)
1 2  יהדות אמריקה הלטינית: קובץ מאמרים לכבוד חיים אבני, אמיל״ט, אגודת מחקר יהדות לטינו־אמריקה, 2001. (בiw)
↑  
Natan Lerner, דפוסי התארגנות של יהדות באמריקה הלטינית, המכון על־שם דוד הורוביץ לחקר ארצות מתפתחות באוניברסיטת תל־אביב, 1973. (בiw)
↑  
יהדות אמריקה הלטינית / משה קיטרון, באתר www.daat.ac.il
↑  על נוכחות יהודית בתקופה הקולוניאלית: Aliza Moreno, Conversos de origen judio en la Cartagena colonial, Universidad Javeriana, 2018
↑  איתמר אייכנר, הושקה ועידת הרבנים של אמריקה הלטינית, באתר ynet, 3 באוגוסט 2023
↑  אופרות סבון באמריקה הלטינית
| --- | --- |
בקרת זהויות :  NLI: 987007555782205171  BNE: XX4575388  GND: 4074032-8  HDS: 028923  LCCN: sh85074879  NARA: 10044549  NDL: 00569304  NKC: ge129767  NLG: 7644  VcBA: 497/1625  VIAF: 3834151433038256420005   WorldCat (עם VIAF): 3834151433038256420005 
מפת יבשת אמריקה מהמאה ה-17
צדרת

| --- | --- |

צדרת
 תחום:  פולמונולוגיה
 קישורים ומאגרי מידע
 DiseasesDB:  29361
 MeSH:  D010998
 MedlinePlus:  001371
 סיווגים
 ICD-10:  J90, R09.1, 511
 ICD-11:  MD31 
 
צדֶרת, הידועה גם בשמות דלקת הצֶדֶר ופלאוריטיס (באנגלית: Pleurisy), או דַּלֶּקֶת קְרוּם הָרֵאָה לפי החלטת האקדמיה ללשון העברית, היא דלקת בקרומים העוטפים את הריאות הנקראים צֶדֶר. הגורם השכיח ביותר לדלקת הצדר הוא זיהום חיידקי או נגיפי בגוף האדם אך המחלה עלולה גם להתפתח כתוצאה ממחלות אחרות, כגון דלקת ריאות, תסחיף ריאתי, מחלות אוטואימוניות, סרטן ריאות, וכן בעקבות ניתוחי לב, דלקת לבלב, טראומת חזה ואסבסטוזיס. לעיתים הסיבה למחלה נותרת לא ידועה (סיבה אידיופתית).
תיאור כללי

בגוף בריא, ישנן בחלל הצדר בריאות כמויות נוזל קטנות המשמשות כחומר סיכוך לשני משטחי הריאות ומאפשרת להם לנוע בקלות זה על גבי זה. כאשר הקרום העוטף את הריאות לוקה בדלקת, המשטחים עלולים להתייבש או להידבק זה לזה, מה שמקשה על הנשימה וגורם לכאב חד בזמן הנשימה ובהמשך אף לכאב עמום ותמידי. תסמינים אחרים עשויים לכלול קוצר נשימה, שיעול, חום או ירידה במשקל.כמו כן, ישנם מקרים בהם כמות גדולה של הנוזל המשמש כחומר סיכוך עלולה להצטבר בחלל הצדר, המשמש כמרווח שבין שני המשטחים, וליצור מוגלה, דבר אשר יוביל להתפתחות המחלה.
סימנים ותסמינים

התסמין המכונן של דלקת הצדר היא כאב חד, דקירה או צריבה פתאומית בצד הימני או השמאלי של החזה במהלך הנשימה, במיוחד בזמן שאיפה או נשיפה. הכאב מחמיר בעת נשימה עמוקה, שיעול, עיטוש או צחוק. יתר על כן, הכאב עשוי להישאר ממוקד במקום אחד, או שהוא עשוי להתפשט ולהקרין לכתף או לגב. לעיתים, הכאב אף עשוי להפוך לכאב עמום למדי.
כתלות בסיבת הכאב, כאבים בחזה עשויים להיות מלווים בתופעות נוספות:
שיעול יבש
חום וצמרמורות
נשימה מהירה ורדודה
קוצר נשימה
דופק מהיר
כאב גרון ואחריו כאב ונפיחות במפרקים
סימנים ותסמינים > השפעות של מחלות אחרות

לעיתים קרובות, דלקת הצדר קשורה לסיבוכים של מחלות אחרות המשפיעות על קרום האדר.
סימנים ותסמינים > השפעות של מחלות אחרות > תפליט פלאורלי

במקרים מסוימים של דלקת הצדר, עודף נוזלים מצטברים בחלל האדר, תופעה אשר נקראת תפליט פלאורלי. הצטברות עודפי נוזלים לרוב לא תאלץ את שני משטחי הריאות לשפשף זה את זה בעת הנשימה, דבר אשר יכול להקל על הכאבים של דלקת הצדר. אולם, כמות גדולה של נוזלים יכולה לגרום לקריסת הריאה ולקשיי נשימה.
במקרים מסוימים של תפליט פלאורלי, עודף הנוזל נדבק והופך למורסה. זה נקרא אמפיאמה.
אדם יכול לפתח תפליט פלאורלי גם בהיעדר דלקת הצדר. לדוגמה, דלקת ריאות, אי ספיקת לב, סרטן או תסחיף ריאתי עלולים להוביל לתפליט פלאורלי.
סימנים ותסמינים > השפעות של מחלות אחרות > חזה אוויר

חזה אוויר זה מצב בו אוויר או גז מצטברים בחלל האדר. מצב זה יכול לנבוע מפגיעה חריפה בריאה או ממחלת ריאה כמו אמפיזמה. הליכים רפואיים הנעשים בריאה, כמו ניתוח, ניקוז נוזלים עם מחט, בדיקת ריאה פנימית בעזרת אור ומצלמה או אוורור מכני, יכולים גם הם לגרום לחזה אוויר.
הסימפטום השכיח ביותר הוא כאב פתאומי בצד אחד של הריאה וקוצר נשימה. במקרים מסוימים, חזה אוויר יכול להפעיל לחץ על הריאה ולגרום להתמוטטותה.
סימנים ותסמינים > השפעות של מחלות אחרות > חזה דם

חזה דם (המוטורקס) הוא מצב בו מצטבר דם בין שני קרומי האדר בריאות. הגורם השכיח ביותר למצב זה הוא פגיעה בחזקה כתוצאה מטראומה, ניתוח לב או ניתוח בחזה.
חזה דם עלול להפעיל לחץ על הריאה ולאלץ אותה להתמוטט. זה גם יכול לגרום לזעזוע, ולמצב של הלם שבה כמות מספקת של דם לא מסוגלת להגיע לאיברים.
גורמים וסיבות למחלה

לאור העובדה כי לחלל האדר יכולים לפלוש נוזלים, אוויר, וחלקיקים מחלקים שונים של הגוף, הדבר הופך את האבחנה לקשה יותר.
זיהום נגיפי (כגון Human respiratory syncytial virus, Adenoviridae, שפעת, Human parainfluenza viruses) הוא הגורם השכיח ביותר לדלקת הצדר. עם זאת, ישנם מצבים אחרים שיכולים לגרום לדלקת:
בתירת אבי העורקים
מחלות אוטואימוניות כגון זאבת, דלקת כבד אוטואימונית, דלקת מפרקים שיגרונית או מחלת בכצ'ט
זיהומים חיידקיים הקשורים לדלקת ריאות ושחפת
פגיעות חזה (שטחיות או חודרות)
קדחת ים תיכונית משפחתית - מצב תורשתי הגורם לעיתים קרובות חום ונפיחות בבטן או בריאות
זיהומים פטרייתיים או טפיליים
ניתוחי לב, בעיקר ניתוח מעקפים
בעיות לב (איסכמיה, דלקת קרום הלב)
מחלות מעי דלקתיות
סרטן ריאות, לימפומה
מחלות ריאה אחרות כמו סיסטיק פיברוזיס, סרקואידוזיס, אזבסטוזיס, לימפאנגיוליומיומטוזיס(אנ') ומזותליומה ממאירה
חזה אוויר
תסחיפים ריאתיים, שהם קרישי דם שנכנסים לריאות
כאשר החלל האדר מתחיל להתמלא בנוזלים, כמו במצב בו מתפתחת דלקת הצדר, ניתן להקל על כאבי החזה אך יכול להיווצר קוצר נשימה, מכיוון שהריאות מתרחבות במהלך תהליך הנשימה. במקרים מסוימים של כאבים בחזה הם אידיופטיים, מה שאומר שלא ניתן לקבוע את הגורם המדויק.
אבחון המחלה

אבחון של דלקת הצדר מבוסס על היסטוריה רפואית, בדיקות גופניות ובדיקות אבחון מיוחדות. המטרות בבדיקות אלו הן לשלול מקורות אחרים לתסמינים ולמצוא את הגורם לדלקת, כך שניתן יהיה לטפל במקור לבעיה.
אבחון המחלה > בדיקות גופניות

רופא משתמש בסטטוסקופ כדי להקשיב לנשימה. שיטה זו עוזרת לרופא לגלות צלילים חריגים בריאות.
לאדם הסובל מפלאוריזיס עשויות להיות שכבות דלקתיות בצינוריות שמשמיעות צליל מחוספס כאשר הן משתפשפות זה בזה בזמן הנשימה.
אבחון המחלה > בדיקות אבחון

בהתאם לתוצאות הבדיקה הגופנית, מבוצעות לעיתים בדיקות אבחון.
אבחון המחלה > בדיקות אבחון > צילום חזה

צילום רנטגן בחזה מצלם את הלב והריאות. הצילום עשוי להראות אוויר או נוזלים בחלל האדר. בנוסף, הצילום עשוי להראות את הגורם (למשל, דלקת ריאות, צלע שבורה או גידול בריאה) של הדלקת.
לפעמים צילום הרנטגן נלקח בשכיבה על הצד הכואב. זה עשוי להראות נוזלים, כמו גם שינויים במיקום הנוזל, שלא הופיעו בצילום הרנטגן האנכי.
אבחון המחלה > בדיקות אבחון > בדיקות דם

בדיקות דם יכולות לאתר זיהומים חיידקיים או נגיפיים, דלקת ריאות, חום, תסחיף ריאתי או זאבת.
אבחון המחלה > בדיקות אבחון > אק"ג

בדיקת אלקטרוקרדיוגרפיה יכולה לקבוע אם מצב לב הוא הגורם לתסמינים.
אבחון המחלה > בדיקות אבחון > אולטרה סאונד

בבדיקת אולטרה-סאונד משתמשים בגלי קול כדי ליצור תמונה. בבדיקה זו ניתן לראות היכן ממוקם הנוזל בחזה כמו גם האם קיים גידול.
אף על פי שאולטרה סאונד מראה האם ישנם נוזלים סביב הריאות, גלי הקול מתפזרים על ידי האוויר ולכן לא ניתן לקבל תמונה של הריאות בפועל באמצעות שיטה זו.
אבחון המחלה > בדיקות אבחון > בדיקת CT

בדיקת CT מספקת תמונה של הריאות שנוצרת על ידי מחשב ויכולה להראות כיסי נוזלים. כמו כן, הבדיקה יכולה להראות סימנים של דלקת ריאות או גידול.
אבחון המחלה > בדיקות אבחון > בדיקת MRI

בדיקת דימות תהודה מגנטית, המכונה גם סריקת תהודה מגנטית גרעינית, משתמשת במגנטים רבי עוצמה כדי להציג השפעות וגידולים של חלל הריאה.
אבחון המחלה > בדיקות אבחון > בדיקת גז מדם עורקי

בדגימה של גז מדם עורקי(אנ'), נלקחת כמות קטנה של דם מעורק, בדרך כלל מפרק כף היד. לאחר מכן נבדקות רמות החמצן והפחמן הדו-חמצני בדם. בדיקה זו מראה עד כמה טוב הריאות שואפות חמצן.
אבחון המחלה > בדיקות אבחון > דיקור נוזלים מבית החזה

אם ישנו חשד לנוכחות של עודף נוזל בחלל האדר, וידוע מיקומו המדויק של הנוזל בריאות, ניתן לקחת דגימה של הנוזל לבדיקה. ההליך ללקיחה של נוזלים מבית החזה נקרא דיקור נוזלים מבית החזה(אנ'). בהליך זה, הרופא מכניס מחט קטנה או צינור דק וחלול העשוי מפלסטיק אל תוך בית החזה ומוציא דגימה של הנוזל.
הליך זה יכול להיעשות במרפאה ובמשרדו של הרופא או בבית החולים. הרופא נעזר באולטרה סאונד על מנת לדעת היכן בדיוק עליו לדקור כדי להגיע לנוזל שנלכד בכיסים קטנים סביב הריאות.
הליך דיקור הנוזלים בדרך כלל לא גורם לסיבוכים רציניים. כמו כן, צילום רנטגן של החזה מתבצע לאחר ההליך להערכת מצב הריאות. הסיבוכים האפשריים מהליך זה כוללים את הדברים הבאים:
דימום במקום בו המחט נכנסה - במקרים נדירים עלולים להופיע דימומים בריאה או בסביבתה. הרופא יכול להשתמש בצינור החזה לניקוז הדם אך בחלק מהמקרים יש צורך בניתוח.
פגיעה בכבד או בטחול (במקרים נדירים)
כאב
חזה אוויר, או הצטברות אוויר בחלל האדר, עם ריאה מכווצת או מכווצת חלקית. לפעמים אוויר נכנס דרך המחט או שהמחט מחוררת את הריאה. בדרך כלל החור אוטם את עצמו אחרי כמה זמן, אך לפעמים נכנס אוויר לאזור הסובב את הריאה וגורם לה להתמוטט. במצב כזה ניתן להשתמש בצינור מיוחד לחזה המוציא את האוויר ומאפשר לריאה להתרחב שוב ולחזור לתקינות.
הנוזל הנלקח נהריאות נבדק תחת מיקרוסקופ ומוערך בנוכחות כימיקלים לצבעו ומרקמו. מידת הבהירות של הנוזל מהווה אינדיקטור לזיהום, סרטן או מצבים אחרים העלולים לגרום להתפתחות נוזל או דם בחלל האדר.
אבחון המחלה > בדיקות אבחון > ביופסיה

אם ישנו חשד לשחפת או סרטן, חלק קטן של חלל האדר נבדק תחת מיקרוסקופ כדי לתת אבחנה מוחלטת. תהליך זה נקרא ביופסיה.
קיימות מספר דרכים לקחת דגימות רקמות:
החדרת מחט דרך העור בחזה להסרת דגימה קטנה של השכבה החיצונית של חלל האדר.
החדרת צינור קטן עם אור בקצהו (אנדוסקופ(אנ')) אל תוך חתכים זעירים בדופן החזה כדי להמחיש את חלל האדר, ולקיחת ביופסיה של חתיכות קטנות של הרקמות בעזרת האנדוסקופ.
לקיחת דגימה של חלל האדר באמצעות חיתוך קטן בדופן החזה (ביופסיה של המוח הפתוח), בדרך כלל נעשית אם הדגימה מביופסיית המחט קטנה מדי לביצוע אבחון מדויק.
טיפול במחלה

לטיפול מספר מטרות:
הקלה בתסמינים
הסרת הנוזל, האוויר או הדם מחלל האדר
טיפול בגורם למחלה
טיפול במחלה > הליכים רפואיים

אם כמויות גדולות של נוזלים, אוויר או דם לא מוצאים מחלל האדר, הם עלולים לגרום לקריסת הריאה. ההליכים הכירורגיים המשמשים לניקוז הנוזלים, האוויר או הדם מחלל האדר הם כדלקמן:
במהלך הליך דיקור והוצאת הנוזלים מבית החזה, מוחדרת מחט או צינור דק וחלול העשוי מפלסטיק דרך הצלעות בחלק האחורי של בית החזה אל דופן החזה. למחט מחובר מזרק המסייע להוצאת הנוזלים מהחזה. הליך זה יכול לנזק יותר משש כוסות (השוות ערך לכ-1.5 ליטר) נוזלים בכל פעם.
כאשר יש צורך לנזק כמויות גדולות יותר של נוזלים, ניתן להכניס צינור חזה מיוחד דרך דופן החזה. הרופא מזריק משכך כאבים מקומי לאזור ההכנסה מעל למקום בו נמצא הנוזל. לאחר מכן מוחדר צינור פלסטיק לחזה העובר בין שתי צלעות. הצינור מחובר לתיבה ששואבת את הנוזל החוצה. בסוף התהליך, נלקח צילום רנטגן של החזה כדי לבדוק את מיקום הצינור.
צינור מיוחד לבית החזה משמש גם לניקוז דם ואוויר מחלל האדר. הליך זה יכול לקחת מספר ימים. הצינור נותר במקומו והחולה בדרך כלל נשאר בבית החולים במהלך תקופה זו.
לעיתים, הנוזל מכיל מוגלה או קרישי דם, או שהוא עשוי ליצור סביבו עור קשה או קליפה המקשים על ניקוז הנוזל. כדי לסייע בפירוק המוגלה או קרישי הדם, הרופא עשוי להשתמש בצינור מיוחד לבית החזה כדי להכניס תרופות מסוימות לחלל האדר. תרופות אלה נקראות פיברינוליטים(אנ'). אם המוגלה או קרישי הדם עדיין לא מתנקזים, ייתכן שיהיה צורך לבצע ניתוח.
טיפול במחלה > תרופות

שתי תרופות משמשות להקלה על תסמיני דלקת הצדר:
פרצטמול (הנקרא גם אצטמינופן) או נוגדי דלקת שאינם סטרואידים לשליטה בכאב ולהפחתת הדלקת. תרופת האינדומטצין (אנ') נחקרה בהקלה על דלקת הצדר.
סירופי שיעול מבוססי קודאין לבקרת שיעול.
ייתכן שיש תפקיד לשימוש בקורטיקוסטרואידים (אנ') (לטיפול בשחפת השחפת), בטקרולימוס (פרוגרף) ובמתוטרקסט (טרקסאל, ראומטראקס) בטיפול בדלקת. יש צורך במחקרים נוספים על מנת להוכיח את יעילות התרופות.
טיפול במחלה > שינויים באורח חיים

הדברים הבאים עשויים להועיל בהורדת הסיכוי לחלות בדלקת הצדר:
שכיבה על הצד הכואב עשויה להיות נוחה יותר ולהקל על הכאב
נשימות עמוקות ושיעול כדי לנקות את הנוזל והמוגלה שהצטברו בחלל האדר. אי ביצוע פעולה זו יכולה להוביל לדקלת ריאות
מנוחה רבה
טיפול במחלה > טיפול במקור הדלקת

באופן אידיאלי, הטיפול היעיל ביותר בדלקת הצדר הוא חיסול הגורם ההתחלתי למחלה.
אם הנוזל בחלל האדר נגוע, הטיפול כרוך באנטיביוטיקה וניקוז הנוזל. אם הזיהום ההתחלתי נובע כתוצאה משחפת או מפטרייה, הטיפול כרוך בשימוש ארוך טווח באנטיביוטיקה או תרופות נגד פטרת.
אם הנוזל נגרם כתוצאה מגידולים על קרומי הריאה, הוא עשוי להצטבר שוב במהירות לאחר ניקוזו. לפעמים, תרופות המשמשות נגד גידולים יכולות למנוע הצטברות נוזלים נוספת. אם התרופות לא יעזרו, הרופא עשוי לבחור לאטום את חלל האדר. זה נקרא פלאורודזיס(אנ'). פלאורודזיס כרוך בניקוז כל הנוזלים החוצה דרך החזה באמצעות צינור חזה. כמו כן, מוחדר חומר מיוחד דרך צינור החזה לחלל הכללי הגורם לשתי שכבות האדר להפרד אחד מהשני, דבר אשר מונע להצטברות נוזלים נוספים.
ניתן גם להשתמש בכימותרפיה או בטיפול בהקרנות כדי להפחית את גודל הגידולים.
אם הסיבה למקור הדלת היא אי ספיקת לב, הגורמת להצטברות הנוזלים, הטיפול כולל בדרך כלל תרופות משתנות ותרופות אחרות.
הטיפול בדלקת הצדר תלוי במקור הדלקת והוא נקבע על ידי רופא על בסיס הערכה פרטנית. פראצטמול ואמוקסיצילין, או אנטיביוטיקה אחרת הניתנת במקרה של זיהומים בקטריאליים, הם תרופות שכיחות שניתנות על ידי הרופאים כדי להקל על הסימפטומים הראשוניים והכאבים בחזה. כמו כן, תרופות אנטי דלקתיות שאינן סטרואידיות (NSAIDs), כגון אינדומטצין, משמשות בדרך כלל כחומרים למניעת כאב.
טיפול במחלה > טיפולים אלטרנטיביים

הוכח כי תמציות מהתרופה העממית הברזילאית Wilbrandia ebracteata ("טאיויה") מפחיתות דלקת בחלל האדר של עכברים. נראה כי התמצית מעכבת את אותו אנזים, cyclooxygenase-2 (COX-2) המזרז את התפתחות הדלקת, והתמצית משמשת כתחליף לתרופות האנטי-דלקתיות הלא סטרואידיות.[דרוש מקור]
אבחון המחלה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
לדלקת הצדר, כמו גם לדלקות אחרות המופיעות בחלל האדר יכולות להיות השפעות חמורות, כתלות בגורם שלהן. באופן כללי, לטיפול בצדרת יש אבחון מצוין, אך אם היא לא מטופלת זה יכול לגרום לסיבוכים קשים. לדוגמה, יכולה להיווצר מחלת לב ריאתית כתוצאה מהדלקת, אשר באה לידי ביטוי בדלקת בזרועות וברגליים, ולאחר מכן אף להוביל לאי ספיקת לב.
אם הגורמים לדלקת הצדר או לדלקות אחרות בחלל האדר אובחנו וטופלו מוקדם, ניתן לצפות להחלמה מלאה. ניתן לגייס עזרה של רופא ריאה על מנת לטפל במקור של הדלקת ולבנות תוכנית שיקום לאחר התרפאות מהמחלה.
ראו גם

אדר
דלקת ריאות
תפליט פלאורלי
לקריאה נוספת

ד"ר צבי קויפמן, עקרונות בכירורגיה, פרק 15: כירורגיית המערכת הוורידית. הוצאת דיונון, 1994
הערות שוליים

1 2  Jany, B., & Welte, T. (2019). Pleural effusion in adults—etiology, diagnosis, and treatment. Deutsches Ärzteblatt International, 116(21), 377.
↑  Light, R. W., & Lee, Y. G. (Eds.). (2008). Textbook of Pleural Diseases Second Edition. CRC press
↑  Ferri, F. F. (2011). Ferri's Clinical Advisor 2012: 5 Books in 1, Expert Consult-Online and Print. Elsevier Health Sciences
1 2 3  Kass, S. M., Williams, P. M., & Reamy, B. V. (2007). Pleurisy. American family physician, 75(9).
↑  Jacobsen, D. (2017). FERRI'S CLINICAL ADVISOR 2017-5 BOOKS IN 1.
↑  Maskell, N., & Millar, A. (2009). Oxford desk reference: respiratory medicine. Oxford University Press
↑  Berger, H. W., & Mejia, E. (1973). Tuberculous pleurisy. Chest, 63(1), 88-92
↑  Kass, S. M., Williams, P. M., & Reamy, B. V. (2007). Pleurisy. American family physician, 75(9)
↑  Light, R. W. (1997). Diagnostic principles in pleural disease. European Respiratory Journal, 10(2), 476-481
↑  Woodring, J. H. (1984). Recognition of pleural effusion on supine radiographs: how much fluid is required?. American journal of roentgenology, 142(1), 59-64
↑  Sahn, S. A. (2008). Approach to patients with pleural diseases. Textbook of pleural diseases. 2nd ed. Londres: Hodder Arnold, 201-7
↑  Walden, P. A., Mitchell-Weggs, P. F., Coppin, C., Dent, J., & Bagshawe, K. D. (1977). Pleurisy and methotrexate treatment. British medical journal, 2(6091), 867
↑  Klein, R. C. (1984). Effects of indomethacin on pleural pain. Southern medical journal, 77(10), 1253-1254.
↑  Matchaba, P. T., & Volmink, J. (2000). Steroids for treating tuberculous pleurisy. Cochrane database of systematic reviews, (1)
| --- | --- |
בקרת זהויות :  NLI: 987007555698605171  BnF: cb119818019 (data)  LCCN: sh85103500  NDL: 00569657 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כרבלא

| --- | --- |

פוטומונטז' של כרבלא
 מדינה:  עיראק עיראק
 מחוז:  כרבלא
 תאריך ייסוד:  690
 שטח:  79 קמ"ר
 גובה:  28 מטרים
 אוכלוסייה:  ‏
  ‑ בעיר:  711,530 (1 ביולי 2018)
 קואורדינטות:  32°37′00″N 44°02′00″E﻿ / ﻿32.616666666667°N 44.033333333333°E﻿ / 32.616666666667; 44.033333333333 
 אזור זמן:  UTC +3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה נג'ף רמאדי טורקיה סוריה יר. ערב הסעודית כווית איראן המ. הפ. כרבלא(למפת עיראק רגילה) בגדאד מוסול בצרה ארביל כירכוכ פלוג'ה סולימאניה נג'ף רמאדי טורקיה סוריה יר. ערב הסעודית כווית איראן המ. הפ. כרבלא  he tabBackground:;tabBorder:#aaa;defaultTab:0;
כרבלא (בערבית: كربلاء, תעתיק מדויק: כַּרְבַּלַאא') היא עיר באזור הפרת האמצעי במרכז עיראק ובירת המחוז הקרוי על שמה, כ-88 ק"מ מדרום-מערב לבירה בגדאד. לפי אומדן רשמי מתאריך 1 ביולי 2018 אוכלוסיית העיר מנתה 711,530 בני אדם, רובם המכריע מוסלמים-שיעים, והיא העיר השביעית בגודלה בעיראק. כרבלא נחשבת לאחת הערים הקדושות החשובות לשיעה, בשל העובדה שנמצאים בתחומה קבריהם של האימאם חוסיין בן עלי, בנו של עלי בן אבי טאלב ונכדו של הנביא מוחמד, שנהרג בקרב כרבלא, ושל בני לווייתו שנהרגו עמו בקרב. לצד המסגדים הקדושים לשיעה שנבנו סביב קברי האימאמים והמונומנטים ההיסטוריים בתחומה, ידועה העיר כרבלא גם בשווקיה העתיקים.
אטימולוגיה של שם העיר

ישנן דעות רבות בקרב חוקרים שונים, באשר למקור המילה "כרבלא": טענה אחת מתארכת את השם כרבלא לתקופה הבבלית. טענה אחרת, שהעלה הביוגרף והגאוגרף המוסלמי יאקות אל-חמאווי ציין כי למשמעות של "כרבלא" יכולים להיות מספר הסברים, למשל שהמקום שבו נהרג חוסיין בן עלי היה עשוי מאדמה רכה שכונתה "אל-כרבלאת". ויש חוקרים הסבירו שהמילה היא הלחם שמקורו בשפה הבבלית הקדומה ושמשמעותו "קרוב לאלוהים". וכמה מהם האמינו שהגעה לידיעת תולדות הקדמונים (כרבלה) עשויה להגיע מהכרת גילוף המילה וניתוחה הלשוני. אז נאמר שהוא נחצב מהמילה הערבית "קור בבל" שמשמעותה קבוצה של כפרים בבלים עתיקים.
הסברים אחרים טוענים שהמילה כרבלא היא חיבור של שתי המילים האשוריות "קריב" שמשמעותן "מקדש" ו"אייל" שמשמעותה "אלוהים" שמשמעותה "מקדש אלוהים". אחרים אמרו שזו מילה פרסית שהיא הלחם של שתי מילים, "קאר" שפירושו "עבודה" ו"פאלה" שמשמעו "גבוהה יותר", כלומר "עבודת הכוח הגדול". ייתכן גם שהשם כרבלא נגזר מהמילה "כרבה", כלומר רכות או רפיון ולכן, משום שהקרקע במקום הייתה רכה, העיר נקראה כרבלא. שם נוסף של העיר בערבית הוא "א-טף".